cyanic-selkie/wikianc huggingface dataset:
Milo e Simon
Tgei?
Simon e Milo s'entaupan e sedecidan da far ina pintga tura cun moped. Egl uaul ha Milo in accident. El ha fetg mal la comba. Simon e Milo han fetg freid e vegnan observai dad in luf tscherver. El schubregia la plaga da Milo cun litgar naven il saung ed aschia era la miarda. La colonna d'agid anfla ils dus giuvens e sgolan immediat cun els el spital cantunal. Leu communicheschan ils miedis ad els dus, mintgin persuls, tgei blessuras ch'els han. Milo ha rut il calun e Simon ha treis dets pei ch'ein schelai aschi fetg, che el sto schar amputar. Ils dus giuvens audan entginas jamnas insumma nuot in da l'auter. In di, suenter in telefon denter Simon e l'amitga da Milo, Nicole, viseta Nicole Simon en spital. Els emprovan dad intervegnir enzatgei da Milo. Nicole va bufatg tras il spital ed damonda in tgirunz sch'el sappi enzatgei da Milo. Mo negin astga dir enzatgei ad ella pertuccont Milo. A Nicole e Simon para quei fetg curios. Denton buc mo Simon e Nicole lain encrescher per Milo mobein era Milo per els dus. Era lez emprova da intervegnir enzatgei da Simon. Pér il di che Simon astga puspei ir a casa, vesa Milo l'emprema ga Simon. El cloma il giuven. Simon semeina e mira anavos. Mo el vesa negin pli, ei denton segirs, che quei era la vusch da Milo. Milo vegn neunavon en sia combra. El damonda la tgirunza tgei che segi schabegiau. Lezza di che el seigi daus da scala giu e segi daus vi da mauls. Mo Milo crei buc quei. Tut vegn endamen ad el. In um ha tschappau el e teniu enzatei avon nas e bucca tochen ch'el ha piars la schientscha. Milo less immediat bandunar il spital. Ad Arno, il bab adoptiv, plai quei insumma buc. Mo il miedi di ch’el tegni buc vinavon Milo en spital, era buc per dapli daners. Milo astga finalmein ir a casa. Avon gl'emprem di che Milo, Simon e Nicole sevesan puspei en scola, smanatscha Arno a Simon e Nicole. El scamonda ad els dus, da era mo tschintschar in plaid cun Milo il proxim di en scola. En scola emprovan Simon e Nicole dad ir orda peis a Milo. Lez enquera denton il discuors cun els. Cura che Arno vesa quei, strai el naven Milo da Simon e Nicole. Simon vegn fetg vilaus, va suenter ad els ed entscheiva a pitgar Arno. Negin sa prender dapart els entochen che la polizia vegn e pren Arno cun ella. Milo envida Simon e Nicole tier el a casa per sclarir la situaziun. Simon ha tema e va avon il discuors egl uaul e viseta il luf tscherver. Cura ch'el ei tier Milo intervegnan Simon e Nicole, che Arno ei en ina secta ed hagi manipulau ils miedis, per che negin hagi contact cun Milo. El leva raps da Simon, perquei che lez, aschia pretenda Arno, seigi la cuolpa, che Milo hagi rut la comba. Simon e Milo ein puspei buns amitgs e Nicole e Milo ein danovamein ensemen.
Co?
Il raquintader ei extradigetics. El enconuscha las pesunas fetg bein e sa buanmein tut dad ellas. Il bia sa el, co las persunas sesentan. Sulet inaga tier la scena egl uaul di el, che mo Simon sez sappi, con levgiaus ch'el segi. Denter ils capetels midan era savens ils loghens. Inaga discuora il raquintader dil dafar egl uaul, lu puspei dil dafar ella centrala dalla collona d'agid. Ni ch'el raquenta dil spital, inaga ella combra da Simon e lu gest suenter ella combra da Milo. L'autura drova savens era plaids onomatopeics. Sco «pip pip pip» per il schular da l'ura ni «tec dededctec tec tec» per il spluntar vid igl esch. Mieds stilistics vegnan strusch duvrai, damai ch'il cudisch ei ina translaziun e quels ein buc vegni surprendi.
Tgei dat en egl?
A mi plaian special ils temas che l'autura ha duvrau. Quei ei temas ch'eran pli baul tabu, capetan denton avon Preposiziun fetg savens ella realitad. Temas sco sectas ein fetg delicats, damai ch'igl ei fetg special e forsa era grev da descriver, sch'ins enconuscha sez buc ina tala situaziun. Era bulimia ei in grev tema. Mo paucs ughegian da confessar, ch'els ein malsauns. Ni era sco tier Nicole che ha caschunau sezza sia malsogna eis ei fetg grev e forsa era penibel, da confessar aschia enzatgei. El roman vegn mussau, ch‘ins sto mo saver discuorer cun enzatgi davart ses problems, lu san quels era zaco vegni sligiai. Era Arno ch'ei en ina secta discuora cun negin d'ordeifer davart la secta, aschia che negin sa capir ni gidar el.
Tgi cun tgi pli detagliau?
1. Milo e Simon ein buns amitgs. Els han ina fetg buna relaziun in cun l'auter. Milo fida a Simon e raquenta ad el siu secret, da sia amur cun Nicole e tgei ch'ei schabegiau denter els dus la sera da disco. Cura che Milo ei en spital sa el buc capir, daco che Simon dat buc sinsu. Era cun Simon va ei tuttina. Lur amicezia ei aschi ferma ch'ella po resister a tut las intrigas dad Arno, il bab da Milo.
2. Milo e Nicole han era ina fetg buna relaziun. Els han ina relaziun d'amur. Per els ei la differenza dalla vegliadetga buc impurtonta. Milo ha schau encrescher fetg per Nicole duront il temps en spital. Ed era per Nicole era quei temps buc sempels.
3. All'entschatta dil roman havevan Nicole e Simon insumma negina relaziun in cun l'auter. Els enconuschevan mo dil veser. El decuors dalla historia han els adina ina megliera relaziun. Els han schizun ina pintga affera, schegie che Nicole ei ensemen cun Milo. Quella finescha denton spert puspei, cu Nicole vesa puspei Milo. Nicole sa raquintar tut a Simon ed el teidla bugen tgei ch’ella ha da raquintar. Ella raquenta schizun a Simon, ch‘ella va suenter magliar adina sin tualetta a render per ch'ella prendi buc tier e ch'ella sappi buc pli magliar endretg senza render. Entras ils cussegls da Simon ha ella lu era consultau il miedi che ha communicau ad ella ch'ella hagi bulimia.
4. Simon e ses geniturs, Stoffel e Martina, han ina fetg buna relaziun. Ils geniturs teidlan tier cura ch’el ha problems, tgei ch'el vul ni ha bugen. Els sustegnan Simon en tut ils graus.
5. Milo ha ina buna relaziun cun sia mumma adoptiva Silvana. Ella ha fetg bugen Milo ed el ei fetg impurtonts per ella. Quei semuossa cura che Milo ei sparius ed ella fa fetg gronds quitaus. Cun Arno, siu bab adoptiv, ha Milo ina meins buna relaziun. Arno para era buc dad haver fetg bugen Milo. El sevila per mintga piculezza cun Milo. Arno less, che l'amicezia da Milo e Simon ha ina fin. Aschia emprova el cun tuts mieds e tuttas vias da istigiar Milo enviers Simon.
6. Arno ha in fetg schliet meini da Nicole. El di ch'ella seigi ina pitauna dallas vias, damai che el ha udiu, che ella hagi durmiu cun Milo. El less ch'era ella hagi da far nuot pli cun Milo.
7. La relaziun denter Simon ed il luf tscherver ei ina fetg speciala. Il luf tscherver ha ina buna influenza sin Simon. El quietescha Simon e dat ad el nova forza. Mintgaga che Simon drova quella forza enquera el il liug egl uaul, nua ch'el e Milo havevan igl accident. Leu cumpara era il luf tscherver mintgaga, baul ni tard. El ei sco in bien amitg ch’ei adina cun Simon sch’el drova agid e forza. Aschi spert sco Simon ei cuntents e ses problems ein sligiai, svanescha era il luf tscherver. El cumpara la davosa ga ad el, cura che Simon viseta el cun Milo e Nicole. Quei ei sco in segn per il luf tscherver, che tut segi puspei en uorden e ch'el vegn buc pli duvraus da Simon.
Via principala 3
La via principala 3 è ina via principala svizra.
Pass Alpsu
Il Pass Alpsu – numnà istoricamain Cuolm d'Ursera, pli baud Crispalt – è in pass da muntogna en Svizra che surmunta las Alps colliond Sedrun en Val Tujetsch sin la vart grischuna cun Ursera (Andermatt) en Val d'Ursera sin la vart uranaisa. Il culm sa chatta a 2'044 m s.m.
Johann Schneider-Ammann
Johann Niklaus Schneider-Ammann è in cusseglier federal e il schef dal Departament federal d'economia.
Haldenstein
Haldenstein (rumantsch Lantsch sut) è ina vischnanca politica svizra en il chantun Grischun. Ella appartegna al circul dals Tschintg Vitgs en il district da la Landquart.
Lignerolle
Lignerolle è ina vischnanca svizra en il chantun Vad en il district Jura-Nord vaudois.
L'Abergement
L'Abergement è ina vischnanca svizra en il chantun Vad en il district Jura-Nord vaudois.
Pass dal Furca
Il Pass dal Furca (tudestg: Furkapass) è in pass da muntogna dals chantuns Vallais ed Uri da la Svizra. Il pass maina da Gletsch (Oberwald) en il Vallais Superiur tras a Hospental (Realp) en il Val Ursera.
Gian Fontana
Gian Fontana (* 16 da november 1897 a Fidaz; † 30 da november 1935 a Flem) era in scribent romontsch e scolast a Flem. Sia ovra fa part alla lirica ni alla novella.
Derivonza
Fontana ei carschius si en ina famiglia purila a Fidaz sco fegl da Josef Fontana (1870–1938) e Margreta nat. Capaul (1870–1937). La scola ha el frequentau sco gia siu bab a Flem, gia da lezzas uras vegneva dau scola per tudestg e la vischnaunca ha munchentau da midar lungatg d'instrucziun. La casa paterna da Fontana schai sut ina prada che porta il num tudestg Brunner, da leu ves'ins bein il Lag la Cresta egl Uaul Grond. La casa schai direct sper la via viers Bargis, nua ch'ils Fontana havevan in'acla.
Fidaz ei in anteriur uclaun da gualsers si sur Trin e Flem. En in rodel da 1572 portan tut las famiglias nums tudestgs. 1646 anfl'ins la scripziun dubla «Meister Jakob Funtauna oder Brunner», 1668 cumpara era «Jon Fontauna, Sohn des Meisters Zacharias Brunner». Fidaz ei vegnius reromonontschaus a partir dil 17avel tschentaner, aschia ein nums da funs sefuormai ch'ei dat strusch en in auter liug, sco per exempel La drusna da romontsch La rusna a D'Rusna e L'Uanna da D'Wanna ni Catenz e Val Cahermen che van anavos sin dus nums derasai tiels gualsers, Tönz (dad Antonius) ed Hermann. Gian Fontana ei vegnius battegiaus sil num tudestg Hans sco ei era da lezzas uras disa. Dus da ses fargliuns purtavan ils nums Zacharias e Jakob, sco ils treis, matei antenats dil 17avel tschentaner. La schlatteina ei pia buca parentada culs Fontana dal Surmir. La derivonza gualsra e romontscha era impurtonta per Gian Fontana, la poesia L'Arma dils Capaul dedichescha el a sia schlatteina materna.
Famiglia e professiun
1914 ha el cun 7 onns entschiet il seminari cantunal a Cuera, nua ch'el ha per l'emprema gada gudiu instrucziun en siu lungatg mumma entras il schazegiau scolast ed augsegner Gion Cahannes (1872–1947) da Dardin. Suenter igl examen 1917 ha el surpriu la scola mesauna a Flem, plitard la scola reala ch'el ha menau entochen 1935.
1931 ha el maridau Annamaria nat. Lüscher, da Turitg che luvrava ella casa d'uffons «Sunnehüsli» a Fidaz. Cuort suenter las nozzas ein ses dus fegls, emprem Gaudenz e dus onns plitard ei Martin Fontana naschius. Il davos gi da november eis el morts a Flem suenter cuorta malsogna d'in malcostas zuppau.
Ovra
En si'ovra fa el diever d'in vegl vocabulari ch'el auda a Fidaz ed a Flem. Entuorn quels plaids scriva el sias historias per che quels mondien buc a piarder. Ils nums da funs ein memdemamein da grond'impurtonza en sia ovra, ils vitgs descrets portan savens nums da funs en vischinonza dils loghens reals che han inspirau il scribent che ha darar bandunau la patria. Siu lungatg muossa vitier in colorit tipic da Flem che sedifferenziescha dil Sursilvan standartisau. In exempel suonda alla fin da quei artechel.
Recepziun
Fontana ei vegnius recipius da varius cumponists, aschia han Tumasch Dolf, Corin Curschellas, Gion Antoni Derungs, Hans Erni (1867-1961), Hans Lavater (1885-1969), Giusep Maissen (1906-1963), Giusep Tschuor (1940-2022) ed aunc auters cumponiu melodias tier sias poesias. Robert Grossmann (* 1953) ha scret l'opera Il president da Valdei suenter ina novella da Fontana.
L'emprema poesia en memoria da Gian Fontana ei cumparida 1936. Oscar Peer ha 1958 scret sia dissertaziun davart Fontana ed er'Andri Peer ei sefatschentaus cul poet en Surselva. 1920 ha el retschiert il premi Schiller dalla fundaziun da Schiller svizzera.
Il Favugn
Sil fil ei'l chignaus e laghegi' ella bassa. Uss schunsch' el las forzas el giuv dad itschal, ed ussa in griu, ella sgola, la rassa! Ei'l smers? - Sc'ina furia sederscha a val il favugn.
Siu flad calirau tras cafuglias sesbuffa. El misla la greppa, scarsin' il granit. La schiembra sils cons e la zundr' el sbaruffa. Tral vitg va in griu alteront e git: il favugn!
La schetg' embanida uorl' e seplacca. Il cuolm s'aulz' e crescha. Sederscha el prest? El spazza ustonzas, cadeinas el sfracca. Lavinas van, destadaus vegn il crest dil favugn.
Ed ussa secalm'el leugiu en planiras, carsina la vegn' aunc, ragud' il curtgin. Lu quesch' el, va staunchels, spussaus da caliras tiel lag ed enquer' en las undas la fin.
Vaz Sut
Vaz Sut (savens era Vaz s ut; tudestg Untervaz) è ina vischnanca politica svizra en il chantun Grischun. Ella appartegna al circul dals Tschintg Vitgs en il district da la Landquart.
Lescha da lungatgs cantunala
Ils 17 da zercladur 2007 ha la populaziun grischuna approvau la nova lescha da lungatgs cantunala.
Borgnone
Borgnone è in'anteriura vischnanca politica svizra en il chantun Tessin. Il lieu ch'appartegna a la vischnanca da Centovalli sa chatta en il circul Melezza dal district da Locarno.
Istorgia
Ils 25 da october 2009 en las anteriuras vischnancas da Borgnone, Intragna e Palagnedra vegnidas fusiunadas e furman dapi lura la nova vischnanca da Centovalli.
Geografia
Borgnone sa chatta a 708 m.s.m., sin la riva sinestra dal flum Melezza,en la val tessinais Centovalli, a 25 km al vest da la chapitala da district Locarno e 25 km al ost da la citad taliana da Domodossola.
Da Borgnone appartegnan las fracziuns da Camedo, Costa e Lionza.
Populaziun
L'onn 2009 muntava il dumber d'abitants da la vischnanca a 126 persunas La populaziun istorica da Borgnone era:
La lingua uffiziala da Borgnone è il talian.
Cavigliano
Cavigliano è ina vischnanca politica svizra en il chantun Tessin che appartegna al circul Melezza dal district Locarno.
Aguirre, der Zorn Gottes
Aguirre, der Zorn Gottes è in film d’aventura dal reschissur tudestg Werner Herzog da l’onn 1972. El tracta in’expediziun spagnola dal 16avel tschientaner en il guaud tropic da l’Amazonas.
Cuntegn
Il film mussa in’expediziun fictiva da conquistadores spagnols en tschertga dal pajais dad aur legendar Eldorado che duai sa chattar en il guaud tropic da l’Amazonas. La gruppa vegn manada da Gonzalo Pizarro ed accumpagnada d’Indians da l’auta planira peruana. Suenter la traversada aventurusa da las Andas cuntanschan ils conquistaders la dschungla e las palids da la planira bassa.
Via principala 9
{| border="1" cellpadding="2" cellspacing="0" align="right" style="margin-left:0.5em;"
Aguirre, der Zorn Gottes
Cuntegn
Damai che l’expediziun n’avanza strusch per terra, vegn messa ensemen sin cumond da Pizarro ina gruppa da 40 umens che duaja tschertgar sin punteras suenter proviant e chattar ina ruta. Questa avantguardia vegn manada da Don Pedro de Ursúa, sco ses substitut vegn elegì Lope de Aguirre. Da la gruppa fa er part il muntg franciscan Gaspar de Carvajal ch’accumpogna l’expediziun sco missiunar e cronist e maina in diari (il qual surpiglia en il film la rolla dal raquintader). En pli èn da la partida duas persunas femininas, numnadamain l’amanta dad Ursúa Inés de Atienza e Flores, la figlia dad Aguirre.
Via principala 9
La via principala 9 è ina via principala svizra.
Aguirre, der Zorn Gottes
Cuntegn
Durant l’emprim paus da la gruppa a la riva dal flum vegnan tut las punteras purtadas davent tras in’aua gronda ed i para evident che tuts stoppian uss returnar per via terrestra. Ma il cumandant subaltern Aguirre vul sa patrunar da la pussanza e cuntinuar l’expediziun sin atgna iniziativa. El profita dal fatg ch’ils umens han tema da fruntar en il guaud sin Indios e pledenta lur quaidas da chattar sco emprims las ritgezzas legendaras d’Eldorado. La finala metta el ad ir ina rebelliun, durant la quala Ursúa vegn blessà e mess en chadainas e ses aderents sajettads u mess a ferm. Per legitimar sia posiziun entaifer la gruppa e rumper giu a medem temp irrevocablamain tut las punts davos sai e la squadra, lascha Aguirre rediger il muntg ina brev drizzada al retg Felipe da Castiglia, en la quala tut ils rebels rumpan cun la Spagna. Sinaquai vegn Don Fernando de Guzmán, ina marionetta dad Aguirre, proclamà sco ‹imperatur dad Eldorado›.
En in process spectacular, presidià da Carvajal, vegn Pedro de Ursúa sentenzià per motivs fingids a la mort. Cunter l’intenziun dad Aguirre vegn el però l’emprim grazià da l’imperatur. Ils umens construeschan ina nova puntera pli gronda e cuntinueschan lur expediziun. Successivamain vegn la squadra decimada tras Indians che sajettan frizzas da tissi nà da la riva e tras mancanza da nutriment. Er a l’intern datti conflicts. Aguirre fa tema a ses camarats cun sia moda gnervusa e ses cumportament tirannic. Inés sa metta en curaschusamain per la vita da ses amant blessà che na discurra sez betg pled cun ils rebels. Per distracziun procuran ils tuns da flauta da pan dal Peruan ch’als accumpogna sco sclav ensemen cun in translatur ed intgins fachins.
La gronda part dals abitants da la planira da l’Amazonas han ina tenuta ostila envers ils invasurs. Cun sajets ed il tun dal chanun ch’els mainan cun sai, emprovan ils viagiaturs da stgatschar attatgaders e sblundregian plirs vitgs abandunads sperond da chattar vivonda. Dus indigens che s’avischinan a la puntera a moda paschaivla e che beneventan ils Europeans sco Dieus vegnan la finala sajettads dals Spagnols, perquai che quels resentan lur cumportament sco blasfemia: Il missiunari aveva surdà ad in Indio la Bibla cun dir ch’i sa tractia tar quella dal ‹pled da Dieu›; vulend l’Indio s’avischinar a quella per udir quest ‹pled da Dieu› era el però sa spaventà e l’aveva laschà crudar per terra.
Guzmán sa plascha en sia rolla ridicula sco imperatur, sa lascha servir dal sclav nair Okello e navigond sperasvi prenda el en possess terras. Entant che tut ils auters pateschan fom, mangia el quasi senza paus e sa fa malvis tras ses cumportament. La finala vegn el stranglà sin tualetta – da tgi na vegn ins betg a savair. Il fatg che l’imperatur è vegnì assassinà, prenda Aguirre sco pretext per laschar manar il praschunier Ursúa – ch’el aveva vulì mazzar da l’entschatta ennà – en il guaud e pender si là tras ses sbir Perucho. Tar in cumbat en in vitg da cannibals bandunà s’allontanescha pauc pli tard Inés tut desperada da la gruppa e svanescha en la dschungla; sco suletta aveva ella realisà da l’entschatta ennà il privel che sortia da la persuna dad Aguirre.
Che l’expediziun vegnia anc ad avair success para pli e pli pauc probabel, ma il point of no return è daditg surpassà. Ils umens baivan l’aua dal flum e survegnan fevra. In grond bastiment che penda en la dschungla vi d’in spitg d’ina planta para d’esser in indizi ch’els hajan bainprest cuntanschì la costa desiderada; ma ils umens crain da vesair la nav be en il deliri. Las allocuziuns da lur manader che vegn manà da l’idea da fundar ad Eldorado cun sia figlia ina dinastia e da conquistar da là anora il Peru, il Panama, Mexico e tut il Nov Mund restan senza effect. La finala vegn er la figlia dad Aguirre tutgada nà da la riva d’ina frizza e mora en la bratscha da ses bab. A la fin dal film stat Aguirre sco sulet survivent sin la puntera che glischna sur l’aua ed explitgescha ses plans da conquista ad ina rotscha da schimgias ch’èn vegnidas nà dals guauds da mangrovas sin la puntera e che na sa laschan betg stgatschar.
Infurmaziuns cumplementaras
La rolla da Lope de Aguirre aveva Werner Herzog scrit da l’entschatta ennà cun avair en vista Klaus Kinski (1926−1991) sco actur. Sco che Herzog è s’exprimì pli tard en in’intervista, haja quel reagì immediat a moda entusiasmada sin l’idea da realisar quest film.
Il film ha stuì vegnir producì da l’entschatta ennà sut cundiziuns ordvart disfavuraivlas. Il budget da 370 000 dollars è sa mussà sco bler memia bass. In terz da la summa è gia vegnida duvrada sco gascha per l’actur principal. La camera aveva Herzog engulà or dal museum da film a Minca ed il dumber d’acturs era fitg pitschen, uschia ch’i cumparan en scenas grondas quasi be cumpars e statists (Indios peruans da la cooperativa Lauramarca). Las 350 schimgias da la scena finala ha Herzog be pudì s’appropriar sin ina plazza aviatica sut il pretext ch’el saja veterinari.
Durant las lavurs da filmar ha Herzog schanegià ni ses acturs ni sasez. Ils Indians da l’auta planira han provedì la gruppa cun fegls da coca per pudair supportar meglier ils strapazs. Sper las cundiziuns da l’ambient incalculablas, è surtut Kinski sa mussà sin il set sco actur ordvart difficil: Tras divergenzas d’opiniuns cun Herzog ed attatgas da gritta e furia ha el adina puspè mes en privel la producziun. Tenor indicaziuns da participants da las lavurs da filmar hajan Herzog e Kinski schizunt smanatschà in l’auter ina giada cun armas. En il film documentar ‹Mein liebster Feind› explitgescha Herzog che Kinski haja vulì bandunar las lavurs da filmar; sinaquai haja el (Herzog) smanatschà da sajettar el e silsuenter sasez cun in schluppet.
Il film è segnà da quests problems, ils quals han manà a blers sbagls, flaivlezzas e lunghezzas. Ma a medem temp è tut quai gist er la fermezza dal film. A Herzog reusseschi da raquintar in’acziun stilisada plain allusiuns simbolicas sin eveniments istorics en in stil quasi documentar. Ad effects spezials u registraziuns en il studio vegn renunzià dal tuttafatg, ils lieus d’acziun amez la dschungla pon uschia sa far valair a moda tant pli impressiunanta e persvadenta. Bleras scenas èn sa sviluppadas or da schabetgs reals al lieu. Uschia ha Herzog per exempel integrà spontanamain en il film l’aua gronda ch’ha surprendì la crew e ch’ha destruì entiras punteras da quella.
Malgra l’acziun autamain stilisada e l’atmosfera sombra, quasi irreala, fan bleras passaschas dal film plitost l’impressiun d’ina documentaziun che d’ina inscenaziun. Francis Ford Coppola è s’exprimì pli tard che quest film haja gì grond’influenza sin ses film ‹Apocalypse Now›.
Referenzas istoricas e litteraras
L’idea e l’acziun dal film ‹Aguirre, der Zorn Gottes› sa basan a moda vaga sin l’istorgia da vita da l’aventurier basc Lope de Aguirre sco er sin in’expediziun reala en l’Amazonas ch’è partida l’onn 1560 sut Pedro de Ursúa davent da Peru per chattar Eldorado. Las figuras da Gonzalo Pizarro e dal muntg Carvajals sco er il motiv da l’avantguarda che cuntinuescha d’atgna iniziativa dal flum giu derivan da l’emprim viadi en l’Amazonas da Francisco de Orellana ch’aveva gì lieu ventg onns pli baud. Il film na sa stenta però betg da reconstruir eveniments istorics, mabain raquinta in’istorgia fictiva che survegn in’atgna fascinaziun tras l’istoricitad da la gronda part dals nums dals protagonists e las diversas allusiuns istoricas (uschia imitescha l’inscunter cun ils dus indigens sin la puntera l’inscunter istoric tranter Francisco Pizarro ed il davos regent dals Incas Atahualpa). E cun dissegnar la figura principala sco ‹anghel dal nausch›, chatschà a moda diabolica, sa referescha il film da Herzog a la biografia ficziunalisada dad Aguirre da l’autur venezolan Arturo Uslar Pietri ‹El camino de El Dorado›, 1947 (tudestg: ‹Rauch über El Dorado›, 1966). Gia tar la figura istorica dad Aguirre sa tracti d’ina persuna traglischanta a la quala vegnan attribuids tratgs legendars e che vegn descritta en las funtaunas sco narra ed emplenida d’ina nauschezza strusch chapibla. Partind da quest fatg sviluppa Herzog in psicogram quasi surrealistic da la figura principala.
Tuttina sco ‹Apocalypse Now› da Coppola è er il film da Herzog inspirà per part dal raquint da Joseph Conrad ‹Heart of darkness› (1899, cf. er la versiun rumantscha ). En quel descriva l’autur il viadi cun bastiment psichedelic che maina in navigatur englais dal Congo siadora tar il zup dal martgadant d’ivur Kurtz; quel regia en la dschungla africana sur in imperi dal nausch cun tratgs surreals.
Cuntrari a quai ch’il film da Herzog fa allusiun, èsi propi reussì al Lope de Aguirre istoric da cuntanscher cun ils survivents da l’expediziun sin bastiments la sbuccada da l’Amazonas. El ha cuntinuà il viadi sur mar vers Panama cun la mira nunrealistica da pudair provocar ina revolta cunter la curuna. Temì pervi da ses mazzaments crudaivels, ha el manà sin las inslas ed en ils lieus ch’el aveva occupà in regiment terribel. L’october 1561 è el la finala vegnì surprendì da truppas spagnolas e mazzà da ses agens aderents.
In citat che vegn attribuì a Lope de Aguirre ha servì sco model per il titel dal film. Cura che Aguirre ha sa laschà proclamar il mars 1561 (pia pir suenter l’expediziun che vegn mussada en il film) sco regent dal Peru, Tierra Firme (Istmus da Panama) e Chile, duai el – tenor la cronica da Toribio de Ortiguera (1585/1586) – avair ditg: «Jau sun la gritta da Dieu, il prinzi da la libertad, il regent da Tierra Firme e da las provinzas da Chile».
Onsernone
Onsernone è ina vischnanca politica svizra en il chantun Tessin che appartegna al circul Onsernone dal district Locarno.
Aguirre, der Zorn Gottes
Critica e distincziuns
Per sia lavur cun la camera ha Thomas Mauch retschet il Premi cinematografic tudestg ed il premi da la National Society of Film Critics dals Stadis Unids. Il film sco tal è vegnì distinguì il 1975 en Frantscha cun l’Étoile de Cristal sco meglier film da l’exteriur. Il 1976 ha el ultra da quai retschet il Prix Léon Moussinac ed è stà nominà per il César en la categoria ‹Meglier film da l’exteriur›. La stima per il film è sa mantegnida fin en il temp preschent: En la Internet Movie Database figurescha ‹Aguirre, der Zorn Gottes› cun 8,0 da diesch stailas.
Varia
Ils 23 da december 1971 dueva in team da producziun sgular da Lima a Pucallpa en la dschungla peruana nua ch’eran previsas lavurs da filmar. Pervi da malauras èn però vegnids annullads tut ils sgols. L’auter di devi sin questa ruta be in sgol, LANSA 508, ch’era pli che fullanà. Malgrà tuttas stentas n’èsi betg reussì a Herzog da survegnir plazs da seser per sai e ses team. Tras quai è il team da film però mitschà d’ina catastrofa: L’aviun è vegnì en ina malaura ed è rut dapart en l’aria. La suletta persuna ch’ha survivì la disgrazia è stada la Tudestga da deschset onns Juliane Koepcke. Suenter discurs persunals cun ella ha Herzog realisà decennis pli tard il film documentar ‹Julianes Sturz in den Dschungel› che tracta questa catastrofa ed il salvament da Koepcke. Il film è vegnì mussà l’emprima giada la primavaira 2000 en la televisiun tudestga.
Werner Herzog
Werner Herzog è naschì ils 5 da settember 1942 a Minca ed è creschì si en il vitg bavarais Sachrang, nua che la famiglia era fugida durant la Segunda Guerra mundiala da las attatgas cun bumbas sin Minca. Cun 12 onns è el puspè ì a star cun sia mamma, ch’era da derivanza croata, a Minca. Per curt temp ha el vivì cun sia famiglia a Minca en ina pensiun ensemen cun Klaus Kinski che deva gia da quel temp en egl tras ses cunfar excentric.
Suenter l’abitur ha Herzog studegià a Minca istorgia, litteratura e scienzia da teater. Ma gia cun 19 onns ha el realisà ses emprim film curt ‹Herakles› (1962) ed il 1963 ha el fundà si’atgna firma da producziun. Ses emprim film lung, ‹Lebenszeichen›, ha Herzog producì cun 24 onns.
Blers da ses films ha Werner Herzog producì per englais. E sper ses films dramatics ha el adina puspè er realisà lavurs documentaras. Dal film ‹Gasherbrum› (1984) resorta fitg bain, co che Herzog vesa il film documentar: El sa serra sapientivamain a l’idea che la camera possia reproducir autenticitad. Enstagl renda el adina puspè attent al fatg che lavurs documentaras mussian l’atgna vista dal tema che vegn tractà, vul dir che quels tractian adina er da Herzog sez. Quai va uschè lunsch ch’el metta magari en bucca a las persunas documentadas pleds e frasas; ultra da quai èn las lavurs fermamain estetisadas.
Vers la mesadad dals onns 1980 ha Herzog er cumenzà ad inscenar operas (t.a. ‹Doktor Faust› da Ferruccio Busoni a Bologna, ‹Lohengrin› da Wagner a Bayreuth e ‹Fidelio› da Beethoven a la Scala da Milaun).
En tschintg da ses pli enconuschents films ha Klaus Kinski giugà la rolla principala: ‹Aguirre, der Zorn Gottes› (1972), ‹Nosferatu – Phantom der Nacht› (1979), ‹Woyzeck› (1979), ‹Fitzcarraldo› (1982) e ‹Cobra Verde› (1987). Davart sia relaziun cun Kinski, ch’è savens stada difficila, ha Herzog realisà il 1999 il film documentar ‹Mein liebster Feind›.
Films (selecziun): ‹Herakles› (1962), ‹Lebenszeichen› (1967), ‹Land des Schweigens und der Dunkelheit› (1971), ‹Aguirre, der Zorn Gottes› (1972), ‹Die große Ekstase des Bildschnitzers Steiner› (1974), ‹Jeder für sich und Gott gegen alle› (1974), ‹La Soufrière – Warten auf eine unausweichliche Katastrophe› (1977), ‹Nosferatu – Phantom der Nacht› (1979), ‹Woyzeck› (1979), ‹Fitzcarraldo› (1982), ‹Gasherbrum – Der leuchtende Berg› (1984), ‹Wo die grünen Ameisen träumen› (1984), ‹Cobra Verde› (1987), ‹Scream of Stone› / ‹Cerro Torre: Schrei aus Stein› (1991), ‹Lektionen in Finsternis› (1991), ‹Little Dieter Needs to Fly› / ‹Flucht aus Laos› (1997), ‹Mein liebster Feind – Klaus Kinski› (1999), ‹Wings of Hope› / ‹Julianes Sturz in den Dschungel› (1999), ‹Invincible – Unbesiegbar› (1999), ‹Grizzly Man› (2005), ‹The Wild Blue Yonder› (2005), ‹Begegnungen am Ende der Welt› (2005), ‹Bad Lieutenant – Cop ohne Gewissen› (2005), ‹Cave of Forgotten Dreams› / ‹Die Höhle der vergessenen Träume› (2005).
Klaus Kinski
Klaus Kinski è naschì ils 18 d’october 1926 a Zoppot en il stadi liber Danzig che steva dapi il 1920 sut protecziun da la Societad da las naziuns (oz Sopot, Pologna). L’onn 1930 è la famiglia ida a star a Berlin. Durant la Segunda Guerra mundiala è Kinski stà engaschà a la front dal vest sco paracrudader. Sco praschunier da guerra è el la finala vegnì manà en l’Engalterra.
Puspè en libertad, è Kinski returnà il 1946 a Berlin ed ha bainspert sa fatg in num sin las impurtantas tribunas da teater da la citad. Si’emprima rolla da film ha Kinski giugà il 1947/48 en ‹Morituri›. Il film tracta da praschuniers d’in champ da concentraziun ch’èn fugids e che sa zuppan dals Tudestgs. Il film è stà contestà, ha manà a brevs da smanatscha e schizunt a la destrucziun d’in kino a Hamburg.
A partir da l’onn 1952 è Kinski vegnì enconuschent ad in public adina pli grond cun recitar sin pitschnas tribunas – e vers il 1960 schizunt en il Berliner Sportpalast – Arthur Rimbaud, François Villon, Friedrich Nietzsche, Kurt Tucholsky ed il Nov Testament. Er pli tard ha Kinski recità or dad ovras p.ex. da Goethe, Schiller e Brecht; las 25 plattas auditivas ch’èn vegnidas realisadas èn sa vendidas dapli ch’in milliun giadas. L’onn 1971 è Kinski sa preschentà sco recitatur da Jesus en la Berliner Deutschlandhalle (sut il titel ‹Jesus Christus Erlöser›). La preschentaziun dueva sa sviluppar ad in veritabel scandal cun interrupziuns da vart dal public e disputs tranter Kinski e singuls auditurs. La finala ha la preschentaziun stuì vegnir interrutta e la turnea ch’era planisada è vegnida annullada.
Il pli tard tras ils films tudestgs che sa basan sin ils crimis dad Edgar Wallace è Kinski daventà enconuschent ad in public da kino pli vast. Il public internaziunal ha el surtut persvadì cun sia rolla secundara en ‹Doctor Zhivago› (‹Doktor Schiwago›, 1965) da David Lean, la quala el ha giugà a moda impressiunanta. A medem temp è Kinski sa fatg in num cun impurtantas rollas en divers westerns talians (t.a. ‹Per qualche dollaro in più› / ‹Für ein paar Dollar mehr›, 1965, ed ‹Il grande silenzio› / ‹Leichen pflastern seinen Weg›, 1968). Da muntada artistica extraordinaria è stada la collavuraziun da Kinski cun Werner Herzog en tschintg films da quel realisads tranter il 1972 ed il 1987 (cf. survart). Il film ‹Fitzcarraldo› è stà nominà per in Golden Globe. Il 1975 ha Kinski giugà ensemen cun Romy Schneider en ‹L’important c’est d’aimer› (‹Nachtblende›). En pli ha Kinski giugà en plirs films da Hollywood, tranter auter ensemen cun Jack Lemmon e Walter Matthau en il davos film da Billy Wilder ‹Buddy Buddy› (1981). En ‹The Little Drummer Girl› / ‹Die Libelle› (1984) ha el giugà la rolla principala sper Diane Keaton ed en il film da televisiun ‹The Beauty and the Beast› (1983) ha el giugà la figura principala sper Susan Sarandon ed Anjelica Huston.
Orbe
Orbe è ina citad svizra en il chantun Vad en il district Jura-Nord vaudois.
Strada en Surselva
Strada en Surselva è in vitg ed ina fracziun da la vischnanca da Glion en il.
Aguirre, der Zorn Gottes
Klaus Kinski
Kinski ha valì da l’entschatta ennà sco enfant terrible dal mund da film. Savens ha el giugà canagls e psicopats ed er en sia vita privata e sin il set valeva el sco furius ed incalculabel; en la publicitad sa preschentava el gugent a moda excentrica e vegniva svelt agressiv. Da l’autra vart al descriva Herzog er sco actur extrem lavurus che sa retirava dis a la lunga per studegiar sias rollas. Gia en ils onns 1950 è Herzog stà a Berlin en tractament psichiatric, plinavant ha el gì divers accidents da traffic e.a. ed ha empruvà repetidamain da far suicidi.
Klaus Kinski è stà maridà trais giadas. Tar ses uffants tutga tranter auter Nastassja Kinski ch’è sezza activa sco autura. Klaus Kinski è mort ils 23 da november 1991 en la vegliadetgna da 65 onns en sia chasa a Lagunitas (California) d’insuffizienza dal cor.
Valeyres-sous-Rances
Valeyres-sous-Rances è ina vischnanca svizra en il chantun Vad en il district Jura-Nord vaudois.
Historias da Gion Barlac (sursilvan)
Las Historias da Gion Barlac  ein in'ovra da Theo Candinas.
Gion Barlac ei el claus
Tgei dat en egl? La historia ha buca propi in'entschatta ed ina fin. Tgei ch'ei tenor miu manegiar buca propi clar capeivel ei daco che l'ura fa igl entir temps "tictac". Jeu sai buca ordinar quei propi endretg el context. Gion Barlac ei en gl'entira historia tut persuls, denton vegn el mai descrets pli exact. Da quella historia san ins far ina massa patratgs, aschia ch'ei dat differentas variantas d'interpretaziun.
Co? Il raquintader ei igl observatur, el sa buca dapli che Gion Barlac sez. La historia vegn pli e pli interessanta sch'ins legia ella pliras gadas ed entscheiva a sedumandar tgei ch'igl autur manegia cun quellas las caussas descretas. En quella historia dat ei ina massa simbols abstracts e metafras che daventan fetg interessants sch'ins interpretescha quellas pli exact. Las metafras descrivan ils problems da Gion Barlac. La glisch ei in simbol per la speronza, la qualla ch'ins duess adina haver e mai piarder. Ei dat en quella historia mo alineas e buca capetels. Acziuns ha ei sulettamein cura che Gion Barlac scarpetscha sur las petgas dil claus e cura ch'el scriva sias historias. Il punct culminont ei cura che Gion Barlac sedecida da scriver sia histora.
Tgei? Gion Barlac ei en in claus ed auda in'ura che fa igl entir temps "tictac". Tuttenina stezzan las steilas, la glina ed il sulegl en siu mund. Per mitschar da quella stgiradetgna entscheiva el a scriver historias. Las historias ein nunrealisticas ed han ina sperta fin. All'entschatta scriva Gion Barlac la historia dalla ligiongia che vegneva adina pli liunga, pir ch'ins tagliava giu dad ella. La ligiongia era vegnida aschi liunga ch'ella haveva buca pli plaz da vegnir descretta en tut ils cudischs dil mund. Perquei ha el entschiet ina nova histora. En quella setracta ei d'in um ch'ei vegnius satraus vivs en in vischi ner. Leu ha igl um ponderau ditg e liung ed ei vegnius alla conclusiun ch'ei hagi buca valiu la peina dad esser staus sin tiara per vegnir satraus vivs. Gion Barlac ha scret ina ulertiura historia. En quella historia deva ei in um ch'era tut persuls sil mund. El haveva tut mo per el, denton alla fin eis el morts dalla fom, perquei che tut il nutriment era smarschius. Gion Barlac ha studegiau ora ina nova historia, en quella era in um cun tut las bialas femnas sil mund. Las femnas levan igl um mo per sesezzas ed han sinaquei scarpau igl um en melli tocca. Gion Barlac ha entschiet ina nova historia nua ch'ei deva in um che leva esser Diu. Il davos ein tschiel e tiara i a frusta, perquei ch'ei secapevan buc. El ha aunc in'ulteriura gada entschiet cun ina nova historia, perquei ch'ella era buca buna, denton era gest puspei calau.
Ussa ha Gion Barlac finalmein giu temps e peda da scriver la historia da siu claus. Las steilas, la glina ed il sulegl envida el puspei da niev. Da quella historia ei Gion Barlac staus il pli satisfatgs, perquei ch'ella era la vera da tuttas.
Tgi? Persunas participadas directamein ei mo Gion Barlac. Gion Barlac ei in temeletg, perquei ch'el scappa adina dalla verdad e da ses agens problems. El ha era tema dil stgir. Gion Barlac ei era empau in egoist, perquei ch'en sias historias vegn adina mo ina persuna masculina menziunada ed quei ei adina el. Sias historias reflecteschan ses siemis. El ei era in tec in tip melancolic, perquei ch'el era seretratgs fetg anavos. El sesarva mai enviers auters concarstgauns, perquei eis el era en in claus e quei ei per el siu agen mund. Gion Barlac discuora mai directamain en quella historia. Gion Barlac ha in special dun e quei ei ch'el ha ina gronda fantasia ed cun la quala ch'el vegn era da scriver ina historia suenter l'autra.
Tgi cun tgi? Concarstgauns:    - havevan trumpau Gion Barlac - Gion Barlac ha negins amitgs, auter che siu amitg carezau Amitg carezau:    - buna e stretga relaziun cun Gion Barlac - Gion Barlac ei trestes darvart sia mort
Nua? L'entira historia gioga el claus. Il claus vegn adina pli pigns, aschi ha el era adina pli pauc spazi da scappar da ses problems. El ei tut persuls el claus ed ha in agen mund senza ina colligiaziun enviers anora. Il passau sesanfla endadens el claus.
Interpretaziun Cunquei che Gion Barlac ha gia stuiu prender encunter bia trumpadas da ses concarstgauns, eis el curdaus en ina ruosna da tristezia. Quella ruosna ei siu mund isolau ch'ei per el sco in claus. Cun la mort da siu amitg carezau ei siu mund daus ensemen. Glina, steilas e sulegl ein stizei. Gion Barlac ei sepiars ella stgiradetgna da siu mund. El emprova da scappar da quella stgiradetgna, denton quei reussescha buca ad el, perquei ch'el scarpetscha adina puspei sur ses problems, ni sco el cudisch, las petgas dil claus. Aschia entscheiva el a scriver historias. Cun la historia dalla ligiongia demuossa el ses problems che daventan adina pli profunds cura ch'el emprova d'untgir els. Perquei ch'el sa ch'el vegn aschia buca da scappar da ses problems entscheiva el ina nova historia. Cun la historia digl um ch'ei vegnius satraus vivs en in vischi ner muossa el ch'el less murir per haver peda daponderar surdar sia veta. Mo era cheu vegn el alla conclusiun che quei gida nuot. La tiarza historia, il giavisch dad esser persuls sil mund, ei denton era buca la sligiaziun da scappar dallas trumpadas ch'ils concarstgauns han caschunau, perquei che tuts drovan carstgauns che gidan ins ad ina buna veta sociala. Aschia ha el realisau ch'el drova era concarstgauns ed ha scret la historia digl um ch'era persuls sil mund cun tut las bialas femnas dil mund. Denton aschia sa el era buca surviver, perquei ch'ei dess memia biars conflicts denter quellas femnas. La davosa historia, digl um che leva esser Diu, ha el sez realisau ch'el fuss buca cuntents ella rolla dil Diu tutpussent. Ussa ei nuot pli vegniu endament ad el ed el ha entschiet a scriver sia atgna historia. Aschia eis el seconfrontaus cun ses problems ed ha realisau che mintga carstgaun sto confessar certas trumpadas. Ussa ha el puspei survegniu la curascha dad ir ora el mund. Siu mund ei puspei sestendius perquei che Gion Barlac ei secunfrontaus cun la verdad. Il il messadi dil text ei ch'ins sto secunfrontar e vegnir a frida cun la verdad e buca sezuppar davos la irrealitad.
Gion Barlac cumpra in auto
La fabrica d'autos Nova producescha ina massa autos per onn. Ina massa glieud gudognan lur daners en quei stabiliment, denton ch'aschi biars sappien luvrar leu, ston era ina massa autos vegni vendi. La reclama ei perquei fetg impurtonta. Gion Barlac da Tardastga lavura en ina scrinaria sco cauluvrer e siemia era da cumprar in auto. La reclama scaffescha ils siemis dils carstgauns. In di anfla el en la scaffa da brevs ina gonda copia e quei ei adina in grond eveniment tier il Barlacs, aschia che tuts serimnan entuorn meisa. Igl ei in prospect dad autos. La famiglia sfeglia pagina per pagina, admira fuormas, studegia las recumondaziuns e savura il fried da colur frestga che vegn dil prospect. Els discuteschan tgei auto ch'els duessan cumprar. Il Nova Universal ei memia bienmarcau ed aunc digl onn vargau. Il Nova Ultra fuss tenor il manegiar dalla mumma e dils affons la dretga elecziun. Ei dat ina gronda discussiun e mintgin emprova da perschuader ils auters. En il radio vegn ei gia reclama per il Nova Ultra. Suenter tscheina dislochescha l'entira valischa en stiva per mirar televisiun. Denton la discussin digl auto niev continuescha. La mumma vul mo haver il meglier dil meglier ed il pli niev ch'ella sappi far in tec da grond. Il bab perencunter ei plitost quel che mira sin las finanzas e dierma ina notg sur l'entira caussa. El ei denton ton sco pers, perquei che ses siemis ein plain digl Nova Superiour. In bi di seferma in representat dalla auto Nova avon casa dils Barlacs. Ils Barlacs astgan far ina cuorsa d'emprova cun il Nova Superiour. Els tuornan e tarlischan sco maranghins. Il representant pachetescha ora in contract ed el numna aunc inagada tut las innovaziuns per che Gion Barlac cumpri igl auto. Gion Barlac cumpra finalmein igl auto, denton ha el in grond schoc.
Gion Barlac fa termagls cun la maschina
Gion Barlac ei in da quels tips che ha adina giu gust per la maschina. Ina calamita tut speciala denter las maschinas ed el. Gia il bab dad el fuva in um fetg inschignus. La famiglia Barlac era adina tecnicamein in pass ordavon a lur vischins. Els havevan in beinpuril modern. Tut las lavurs ein vegnidas mecanisadas. Cura che Gion Barlac haveva vegn onns era gia tut mecanisau, denton el leva aunc adina dapli. Mo dapli mava cun la megliera bunaveglia buc. Perquei eis el s'engaschaus sco manischunz da camiun ed el ei perfin daventaus in autist exemplaric, era sch'el haveva strusch dumignau la teoria. La lavur ei denton fetg stentusa ed el mida siu post entaifer cuort temps. El vegn manischunz da trax. El ei loschs da saver luvrar cun in grond trax american e quei raquenta el era la sera ella ustria a ses collegas. Suenter in miez onn eis el denton buca pli cuntents cun sia lavur ord differents motivs. El vegn manischunz d'ina limusina da luxus el marcau. Denton il tun dalla limusina disturba el suenter in cuort temps ed el anfla ina nova plazza en ina fabrica da maschinas. El ha da luvrar davos ina tschenta da transport ed ha da far igl entir di il medem. El savess bunamein sedurmentar. El vuless bugen in post da controllader e buca d'in sempel luvrer. Il pli gond siemi da Gion Barlac ei igl aviun. El ha survegniu in post entras buns contacts cun persunas impurtontas en ina halla da montascha per aviuns. El patiarla adina sco sch'el fuss silmeins il directur dalla fabrica. Siu saung pulsescha en la cadenza dalla maschina, siu tschurvi rudimentar ei in surrogat dalla maschina. El ei in fanaticher da maschinas. Aschia vesan ins era tgei ch'in sempel um dil pievel sa prestar, senza tut las scolas. El selai titular en siu vitget grischun: "Signur pilot Gion Barlac, um dalla pratica!"
Gion Barlac fa in pop
Gion Barlac ha entuorn 30 onns, ei catolics, ei maridaus cun la Duscha e da buna famiglia. El sa bain romontsch e fa era en mintga cass diever da las expressiuns duidas. El di alla Duscha ch'el lessi far oz in pop, aschia vegn ina damonda el discuors, numnadamein co scheva quei pli baul il tat alla tatta. Pli baul spitgavan ins entochen ch'ei fuva stgir e serava ils barcuns. Il bab damonda sch'els lessien far l'obligaziun da famiglia, quei ch'ei pli civilisau che quei dil tat. La generaziun da Gion Barlac damonda quei denton fetg direct, perquei ch'els mavan entuorn pli aviert cun las temas e problems. Gion Barlac vuless gie schizun aunc far dapli l'amur cun sia Duscha, mo lezza vesa ei mo sco ina obligaziun che astga buca vegni duvrada sco plascher. Ella ei en quei grau intec pli conservativa. Gion Barlac e la Duscha han gia entgins affons. Gion Barlac fa schizun part ad in cuors dalla lètg tier in pader fetg liberal en il grau dall'amur. Il pader manegia che quei fetschi vegnir cuntents tuts ed ins stoppi buca haver tema da vegnir egl uffiern. Gion Barlac raquenta quei alla Duscha e vegn da perschuader ella da far pli stedi l'amur ed aschia survegnan els aunc dus pops. Els enqueran ussa ina sligiaziun ch'els survegnan buca aunc daplirs affons. La pérla vegn per els, denton tenor la baselgia da quest temps, buca en damondaSintaxa.
Gion Barlac traversa il sumfil
Tgei dat en egl? Tgei che dat en egl il pli fetg a mi ei, tgei che la Babetta ha da far cun quella historia. La historia lai en general biaras damondas aviartas cunquei ch'ei dat lu era aschia ina massa pusseivladads dad interpretar quella historia. Ei dat mo in um, denton duas dunnas. Tgei ch'ei aunc fetg marcant en quella historia ei ch'el descriva part per part il sumfil.
Co? La historia ei buca construida cronologicamein. Ei dat in raquintader "el". La vart seniastra dil sumfil ha la valeta sco la mort e la dretg dalla veta. La vart seniastra ei fetg malsegira, perquei che leu va la lavina giu e destruescha tut quei ch'ei entapeis ad ella e la vart dretga ei fetg uliva.
Cura? Il temps cura che quella historia capeta ei en igl unviern. Il temps che vegn menziunaus ella historia ei in onn suenter ch'el era ius cun skis cun Babetta ed in onn avon ch'el vegn a mardar Lisetta. Tut las acziuns schabegian enteifer 30 minutas. Raquintau vegn ei denton era surdar caussas ch'ein gia vargadas in onn ed era caussas che vegnan per a capitar en in onn.
Mastrils
Mastrils è ina vischnanca politica svizra en il che appartegna al district Landquart.
Historias da Gion Barlac (sursilvan)
Gion Barlac traversa il sumfil
Tgei? Gion Barlac ei vegnius anavos en siu vegl vitg alla sepultura da sia ex-conscolara Babetta. El ha priu la caschun per far ina tura da skis cura ch'ei era bial'aura. Gion Barlac fa resultar ina lavina mo el sez traversa il sumfil saun e salv. Lisetta, sia consorta dil futur, ei vegnida cun el en il vitg. Ella ha denton buc accumpignau el sin sia tura da skis sil sumfil.
Tgi? Gion Barlac ei in tip segir ed fetg fideivels, denton eis el era in egoist ed sa esser cun ses patratgs tut enzanua auter sco ei vegn era descret entginas gadas ella historia. Tier Lisetta vesan ins ch'ella ei fetg marvegliusa e scuidusa. Ella ei era in tec sarcastica. Babetta ei morta.